text: Få erstatninger til Grindsted-arbejdere
  05 marts 2012 kl. 10.20
  135 ansatte på det tidligere Grindstedværket søgte i 2008 erstatning for arbejdsskader som følge af arbejdet med kviksølv, men kun syv har fået erstatning.
  Ti venter stadig svar på deres erstatningskrav.
  Fagforeningen 3F rejste i 2008 de mange sager. Mange medlemmer led af nerve- og hjerneskader efter mange års arbejde med kviksølv.
  Fagforeningens advokat, Jena Juul Holm, siger til dr.dk, at det har været svært at bevise, at medlemmernes sygdomme skyldes arbejdet med kviksølv for mange år siden.
  Den højeste erstatning er på 1,5 millioner kroner.
  Grindstedværket havde i 1960'erne og 1970'erne en særlig kviksølvafdeling, der deltog i fremstillingen af medicin.
  Produktionen blev senere nedlagt.
  Virksomheden ejes i dag af amerikanske DuPont.
  